**Poartă în suflet**

*Tabita L. Salagean*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Atâta haos...

Atâtea flori...

Atâta miros de viață...

Cât?

Atâta cât poți să duci,

Dar nu duce în spate.

Poartă totul în suflet,

Haos, flori, miros de viață.

Poartă haos în suflet,

El te va ajuta

Să faci diferența,

Să simți florile, viața.

Poartă flori în suflet.

Udă-le cu lacrimi fericite,

Căci după haos

Viața miroase a flori.

Poartă miros de viață

În sufletul tău minunat.

Poartă miros de iubire

Și zâmbet în ochi.